Document ID: 32005D0814

KOMISSION PÄÄTÖS,
tehty 18 päivänä marraskuuta 2005,
Euroopan parlamentin ja neuvoston asetuksen (EY) N:o 304/2003 mukaisista tiettyjä kemikaaleja koskevista yhteisön tuontipäätöksistä ja päätöksen 2000/657/EY muuttamisesta
(ETA:n kannalta merkityksellinen teksti)
(2005/814/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vaarallisten kemikaalien viennistä ja tuonnista 28 päivänä tammikuuta 2003 annetun Euroopan parlamentin ja neuvoston asetuksen (EY) N:o 304/2003 (1) ja erityisesti sen 12 artiklan 1 kohdan,
on kuullut vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY 29 artiklalla perustettua komiteaa (2),
sekä katsoo seuraavaa:
(1)
Asetuksen (EY) N:o 304/2003 mukaan komission on päätettävä yhteisön puolesta kunkin ilmoitetun ennakkosuostumuksen menettelyä (PIC-menettelyä) edellyttävän kemikaalin osalta, sallitaanko sen tuonti yhteisöön vai ei.
(2)
Yhdistyneiden Kansakuntien ympäristöohjelma (UNEP) ja Yhdistyneiden Kansakuntien elintarvike- ja maatalousjärjestö (FAO) on nimetty tarjoamaan sihteeristöpalvelut PIC-menettelylle, joka on perustettu kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä (PIC-menettelystä) tehdyllä Rotterdamin yleissopimuksella, joka hyväksyttiin yhteisön puolesta neuvoston päätöksellä 2003/106/EY (3).
(3)
Komission, joka toimii yhteisenä nimettynä viranomaisena, on toimitettava kemikaaleja koskevat päätökset yleissopimuksen sihteeristölle Euroopan yhteisön ja sen jäsenvaltioiden puolesta.
(4)
PIC-menettelyn piiriin on lisätty lyijytetraetyyli ja lyijytetrametyyli teollisuuskemikaaleina. Komissio on saanut molempia kemikaaleja koskevat tiedot yksittäisessä päätöksenteko-ohjeessa. Molempien kemikaalien käyttöä on voimakkaasti rajoitettu yhteisön tasolla, koska niiden käyttö bensiinin nakutuksenestoaineena on kielletty bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetun Euroopan parlamentin ja neuvoston direktiiviin 98/70/EY (4) mukaisesti lukuun ottamatta vähäisiä poikkeuksia. Tuontipäätös olisi tehtävä tämän mukaisesti.
(5)
Väliaikaisen PIC-menettelyn piiriin on myös lisätty torjunta-aineena parationi, jota koskevat tiedot komissio on saanut sihteeristön toimittamassa päätöksenteko-ohjeessa.
(6)
Parationi kuuluu kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (5) soveltamisalaan. Parationin sisällyttämättä jättämisestä neuvoston direktiivin 91/414/ETY liitteeseen I ja tätä tehoainetta sisältäville kasvinsuojeluaineille annettujen lupien peruuttamisesta 9 päivänä heinäkuuta 2001 tehdyllä komission päätöksellä 2001/520/EY (6) poistettiin parationi direktiivin 91/414/ETY liitteestä I, ja parationia sisältäville kasvinsuojeluaineille annetut luvat oli peruttava 8 päivään tammikuuta 2002 mennessä. Parationi oli aiemmin kuulunut väliaikaisen PIC-menettelyn piiriin siltä osin, että tietyt parationia sisältävät erittäin vaaralliset torjunta-ainevalmisteet sisältyivät yleissopimuksen liitteeseen III, mikä otettiin huomioon vaarallisten kemikaalien viennistä ja tuonnista annetun neuvoston asetuksen (ETY) N:o 2455/92 mukaisista yhteisön tuontipäätöksistä 16 päivänä lokakuuta 2000 tehdyn komission päätöksen 2000/657/EY (7) liitteeseen sisältyvässä vastinelomakkeessa. Yleissopimuksen liitteessä III oleva parationia koskeva merkintä on tarpeen korvattava merkinnällä, joka kattaa parationin sen kaikissa muodoissa. Sen vuoksi olisi tehtävä uusi tuontipäätös.
(7)
Sen vuoksi päätöstä 2000/657/EY olisi muutettava,
ON PÄÄTTÄNYT SEURAAVAA:
1 artikla
1. Tehdään lyijytetraetyyliä koskeva tuontipäätös liitteessä I olevien lomakkeen tuojamaan vastine tietojen mukaisesti.
2. Tehdään lyijytetrametyyliä koskeva tuontipäätös liitteessä II olevien lomakkeen tuojamaan vastine tietojen mukaisesti.
2 artikla
Korvataan päätöksen 2000/657/EY liitteessä vahvistettu parationia koskeva tuontipäätös tämän päätöksen liitteessä III olevassa lomakkeessa tuojamaan vastine vahvistetulla tuontipäätöksellä.
Tehty Brysselissä 18 päivänä marraskuuta 2005.

Labels: 1
20
13
3
12